Krag in Vanderbijlpark gedeeltelik herstel | Maroela Media
Die Emfuleni-munisipaliteit het gesê hy is hard aan die werk om die kragtoevoer na Vanderbijlpark te herstel nadat 'n substasie Dinsdag in 'n brand vernietig is.
Volgens die munisipaliteit is kragtoevoer Donderdagmiddag na Bophelong, Bophelong-uitbreidings 1 – 18, Stephanopark en Bonanne herstel. Daar word intussen onverpoos gewerk om die kragtoevoer ook na ander gebiede wat geraak word te herstel.
Volgens die munisipaliteit is die brand vermoedelik veroorsaak deur 'n foutiewe toevoerkabel wat die stroombreker en transformator laat ontplof het.
Die brand het ook ander toerusting onherstelbaar beskadig. Die munisipaliteit het inwoners en ondernemings versoek om geduldig te bly.
Die kragonderbrekings het in sommige gebiede tot watertekorte gelei weens reservoirs wat ook geraak is.
Hoekom is daar beurtkrag nodig? Hierdie situasie was ook in die Centurion omgewing beleef die afgelope twee weke.
Amazing dat alle stasies nou skielik vlamvat……………………………
Hulle sal nooit erken wat regtig gebeur nie… ek ruik n rietrot
So week of wat gelede was daar vuurwerk (ontploffing) by 'n substadie in Kroonstad ook. Ook kastig agv 'n foutiewe konneksie of so iets.
kragkabels moet deur skakelaars beveilig word om die toerustings,in hierdie geval die transformator,te beskerm…..as eskom die waarheid praat was daarnie n skakelaar nie of hy was al lank stukkend….die substasie moes nooit afgebrand het nie as die wettelike standaarde toegepas was…..maar ons weet bekwame onderhoud is al vir jare nie meer gedoen en die "wit konsultante"raak ook minder en minder…